Ενδεικτική επίλυση
4.1
α)Η υπολογιστική τομογραφία εγκεφάλου, μεταξύ άλλων, χρησιμοποιείται για την ανίχνευση καταγμάτων του κρανίου, αιμορραγίας σε τραυματίες και τον εντοπισμό υποσκληριδίου ή επισκληριδίου αιματώματος.
β)Ο εξεταζόμενος πρέπει να  αφαιρέσει τα μεταλλικά αντικείμενα από την εξεταζόμενη περιοχή, αν δεν μπορεί ο ίδιος, θα γίνει  με την βοήθεια του συνοδού του. Κατόπιν τοποθετείται  ύπτιος, με το κεφάλι του στην ειδική υποδοχή για να παραμένει ακίνητο και του δίνονται οδηγίες για πλήρης ακινησία.

4.2
α) Η αξονική τομογραφία είναι η επιλέξιμη εξέταση κυρίως σε περιπτώσεις τραυματισμού και υποψίας παρουσίας ξένου σώματος εντός του οφθαλμικού κόγχου και εκτελείται αποκλειστικά, αφού η απλή ακτινογραφία πολύ δύσκολα μπορεί να αναδείξει μικρό σώμα μέσα στην πολύπλοκη οστική δομή της περιοχής ενώ η μαγνητική τομογραφία αντενδείκνυται λόγω του ισχυρού μαγνητικού πεδίου, όπου μπορεί να προκαλέσει ανεπανόρθωτη βλάβη στον εξεταζόμενο.
β)Στις λαμβανόμενες εικόνες της εξέτασης, πρέπει να ελέγχονται:
· τα οστικά τοιχώματα των κόγχων
· το οπτικό νεύρο 
· ο οφθαλμικός βολβός
· και το λίπος πίσω από αυτόν. 
